पहले इस शो स्‍टॉपर में केवल एक ही रचनाकार श्री नवीन चतुर्वेदी जी होने थे, लेकिन कल ही श्री द्विजेन्‍द्र द्विज जी द्वारा उनके गुरू श्री मधुभूषण शर्मा 'मधुर' जी की एक ग़ज़ल तरही के लिये भेजी गई । चूंकि द्विज जी के गुरू हैं सो हम सबके भी वे गुरू हुए, सो बस ये तय किया गया कि नवीन जी के साथ मधुर जी मिल कर शो स्‍टॉपर बनेंगे तथा तरही का समापन करेंगे । हालांकि शो स्‍टॉपर को फैशन शो के संदर्भ में कुछ और अर्थ में लिया जाता है । वहां उसका मतलब होता है कि ऐसी प्रस्‍तुति जो शो को रोक दे । तो ये दोनों ग़ज़लें भी ऐसी ही हैं । समापन के बाद हम दो दिन का विश्राम लेंगे तथा 24 मार्च से होली की तरही शुरू हो जाएगी । तो दो दिन तक आप इन दो ग़ज़लों का आनंद लीजिये और होली का मूड बनाइये । मूड बना कर लिख भेजिये एक ग़ज़ल ।